CELEX: 62011TA0401(01)
Language: hr
Date: 2017-12-07 00:00:00
Title: Predmet T-401/11 P RENV-RX: Presuda Općeg suda od 7. prosinca 2017. – Missir Mamachi di Lusignano i dr. protiv Komisije („Žalba — Javna služba — Dužnosnici — Ubojstvo dužnosnika i njegove supruge — Pravilo o podudarnosti između zahtjeva, upravne žalbe i tužbe za naknadu štete — Obveza osiguravanja sigurnosti osoblja zaposlenog u službi Unije — Uzročna veza — Imovinska šteta — Solidarna odgovornost — Uzimanje u obzir davanja predviđenih Pravilnikom — Neimovinska šteta — Odgovornost institucije za neimovinsku štetu preminulog dužnosnika — Odgovornost institucije za neimovinsku štetu nasljednika preminulog dužnosnika”)

29.1.2018   
            
            
               HR
            
            
               Službeni list Europske unije
            
            
               C 32/19
            
         Presuda Općeg suda od 7. prosinca 2017. – Missir Mamachi di Lusignano i dr. protiv Komisije
   (Predmet T-401/11 P RENV-RX) (1)
   
   ((„Žalba - Javna služba - Dužnosnici - Ubojstvo dužnosnika i njegove supruge - Pravilo o podudarnosti između zahtjeva, upravne žalbe i tužbe za naknadu štete - Obveza osiguravanja sigurnosti osoblja zaposlenog u službi Unije - Uzročna veza - Imovinska šteta - Solidarna odgovornost - Uzimanje u obzir davanja predviđenih Pravilnikom - Neimovinska šteta - Odgovornost institucije za neimovinsku štetu preminulog dužnosnika - Odgovornost institucije za neimovinsku štetu nasljednika preminulog dužnosnika”))
   (2018/C 032/25)
   Jezik postupka: talijanski
   
      Stranke
   
   
      Tužitelji: Stefano Missir Mamachi di Lusignano (Šangaj, Kina) i 6 drugih tužitelja čija se imena navode u prilogu presudi (zastupnici: F. Di Gianni, G. Coppo i A. Scalini, odvjetnici)
   
      Tuženik: Europska komisija (zastupnici: G. Gattinara i D. Martin, agenti)
   
      Predmet
   
   Žalba protiv presude Službeničkog suda Europske unije (prvo vijeće) od 12. svibnja 2011., Missir Mamachi di Lusignano/Komisija (F-50/09, EU:F:2011:55), kojom se traži ukidanje te presude.
   
      Izreka
   
   
               1.
            
            
               Ukida se presuda od 12. svibnja 2011., Missir Mamachi di Lusignano/Komisija (F-50/09), u dijelu u kojem je Službenički sud Europske unije prihvatio argument o postojanju zapreke vođenju postupka koji je Europska komisija iznijela protiv zahtjeva za naknadu neimovinske štete koju su pretrpjeli Carlo Missir Mamachi di Lusignano, Giustina Missir Mamachi di Lusignano, Filiberto Missir Mamachi di Lusignano i Tommaso Missir Mamachi di Lusignano, potonja dva zastupana po Anne Sintobin.
            
         
               2.
            
            
               Ukida se presuda od 12. svibnja 2011., Missir Mamachi di Lusignano/Komisija (F-50/09), u dijelu u kojem je Službenički sud prihvatio argument o postojanju zapreke vođenju postupka koji je Komisija iznijela protiv zahtjeva za naknadu neimovinske štete koju je pretrpio Livio Missir Mamachi di Lusignano.
            
         
               3.
            
            
               Ukida se presuda od 12. svibnja 2011., Missir Mamachi di Lusignano/Komisija (F-50/09), u dijelu u kojem je Službenički sud ograničio odgovornost Komisije na visinu od 40 % imovinske štete koju su pretrpjeli Carlo Missir Mamachi di Lusignano, Giustina Missir Mamachi di Lusignano, Filiberto Missir Mamachi di Lusignano i Tommaso Missir Mamachi di Lusignano, potonja dva zastupana po Anne Sintobin.
            
         
               4.
            
            
               U preostalom dijelu žalba se odbija.
            
         
               5.
            
            
               Komisiji se nalaže solidarna isplata iznosa od 3 milijuna eura, umanjenog za iznos davanja predviđenih Pravilnikom koja se smatraju dijelom tog iznosa a isplaćena su ili trebaju biti isplaćena Carlu Missiru Mamachiju di Lusignano, Giustini Missir Mamachi di Lusignano, Filibertu Missiru Mamachiju di Lusignano i Tommasu Missiru Mamachiju di Lusignano, potonja dva zastupana po Anne Sintobin, na ime imovinske štete koju su pretrpjeli.
            
         
               6.
            
            
               Komisiji se nalaže solidarna isplata iznosa od 100 000 eura Carlu Missiru Mamachiju di Lusignano, na ime pretrpljene neimovinske štete
            
         
               7.
            
            
               Komisiji se nalaže solidarna isplata iznosa od 100 000 eura Giustini Missir Mamachi di Lusignano, na ime pretrpljene neimovinske štete.
            
         
               8.
            
            
               Komisiji se nalaže solidarna isplata iznosa od 100 000 eura Tommasu Missiru Mamachiju di Lusignano, zastupanom po A. Sintobin, na ime pretrpljene neimovinske štete.
            
         
               9.
            
            
               Komisiji se nalaže solidarna isplata iznosa od 100 000 eura Filibertu Missiru Mamachiju di Lusignano, zastupanom po A. Sintobin, na ime pretrpljene neimovinske štete.
            
         
               10.
            
            
               Komisiji se nalaže solidarna isplata ukupnog iznosa od 50 000 eura Stefanu Missiru Mamachiju di Lusignano i drugim tužiteljima čija se imena navode u prilogu, kao nasljednicima Livija Missira Mamachija di Lusignano, na ime pretrpljene neimovinske štete.
            
         
               11.
            
            
               Naknade iz gornjih točaka 6. do 10. uvećat će se za zatezne kamate tekuće od objave ove presude do potpune isplate, po stopi koju određuje Europska središnja banka za svoje glavne aktivnosti refinanciranja uvećanoj za dva postotna boda.
            
         
               12.
            
            
               U preostalom dijelu tužba se odbija.
            
         
               13.
            
            
               Komisiji se nalaže snošenje troškova vezanih uz žalbeni postupak.
            
         
               14.
            
            
               Komisiji se nalaže snošenje troškova vezanih uz prvostupanjski postupak.
            
         
      (1)  SL C 282, 24. 9. 2011.